Robert Montgomery

**Robert Montgomery** (født **Henry Montgomery jr.** 21. mai 1904, død 27. september 1981) var en amerikansk skuespiller, regissør og produsent.

Montgomery ble nominert til to Oscar for beste mannlige hovedrolle, for *[[Når mørket faller på]]* (1937) og *[[Mr. Jordan kommer til jorden]]* (1941). Han vant Tony-prisen for beste regi for teateroppsetningen *Desperate timer* (1955).
 
## Barndom
Henry Montgomery jr. ble født 21. mai 1904 i Fishkill Landing (nå Beacon) i New York som sønn av Henry Montgomery sr. og Mary Weed (pikenavn Barney). To år gammel falt han ned på et betonggulv og slo hodet så det ble skjevt. Ved en mirakuløst helbredelse tre år senere i William Seymour sin menighet i Los Angeles ble han helt frisk. Hans tidlige barneår var privilegerte ettersom faren var leder for New York Rubber Company. Da faren begikk selvmord i 1922, forsvant imidlertid formuen.
 
## Karriere
Montgomery reiste til New York for å prøve lykken som skuespiller. Han hadde sin filmdebut i Hollywood i *So This is College* (1929). Gjennombruddet kom da Norma Shearer sørget for at han fikk spille den mannlige hovedrollen i *[[Hvetebrødsdager (film)|Hvetebrødsdager]]* (1931). I 1935 ble Montgomery leder for Screen Actors Guild, en stilling han fikk på nytt i 1946. I 1937 ble han nominert til Oscar for beste mannlige hovedrolle for rolletolkningen sin i *[[Når mørket faller på]]*. Han ble også nominert til denne prisen i 1942 for rolletolkningen sin i *[[Mr. Jordan kommer til jorden]]*. Under andre verdenskrig vervet han seg til United States Navy og fikk graden kapteinløytnant.
 
Da Montgomery returnerte til Hollywood etter krigen gjorde han en ukreditert regidebut med *[[Lynangrep]]*, der han regisserte noen av båtscenene da regissøren John Ford var utilgjengelig av helsemessige årsaker. Hans første krediterte film som regissør var *[[Kvinnen i sjøen]]* (1947), som han også spilte hovedrollen i. Året etter var han vert for Oscar-utdelingen. Han var også vert for den Emmy-vinnende TV-serien *[[Robert Montgomery Presents]]* i 1950-årene. Montgomerys siste film var *[[Gallant Hours]]* (1960), som han også regisserte og produserte sammen med sin gode venn James Cagney. I 1954 fikk Montgomery en ulønnet stilling som konsulent for president Dwight D. Eisenhower, der han gav råd om hvordan presidenten kunne fremstå best mulig på sine TV-opptredener for landets befolkning.
 
## Privat
I april 1928 giftet Montgomery seg med skuespillerinnen Elizabeth Daniel Allen (født 26. desember 1904, død 28. juni 1992), søsteren til Martha-Bryan Allen. De fikk tre barn sammen: Martha Bryan, som døde i 1931, 14 måneder gammel; Elizabeth (født 15. april 1933, død 18. mai 1995); og Robert jr. (født 6. januar 1936, død 7. februar 2000). Ekteparet ble skilt 5. desember 1950. Montgomerys andre ekteskap var med Elizabeth «Buffy» Grant Harkness. De giftet seg 9. desember 1950, fire dager etter at skilsmissen fra hans første kone var fullført.

Montgomery døde av kreft 27. september 1981 på Columbia-Presbyterian Hospital på Manhattan. Han ble kremert og asken ble returnert til familien hans. Montgomerys to gjenlevende barn, Elizabeth og Robert jr., døde også begge av kreft.

## Priser og nominasjoner
Montgomery fikk to stjerner på Hollywood Walk of Fame 8. februar 1960, én for film på 6440 Hollywood Blvd. og én for fjernsyn på 1631 Vine Street.

## Filmografi

* 1929 – *[[Junglens sang]]*
* 1929 – *[[De fraskiltes barn]]*
* 1930 – *[[Hun, den fraskilte]]*
* 1930 – *[[De bak disken]]*
* 1931 – *[[Hvetebrødsdager (film)|Hvetebrødsdager]]*
* 1931 – *[[Inspirasjon (film)|Inspirasjon]]*
* 1931 – *[[Den letteste vei (film)|Den letteste vei]]*
* 1932 – *[[Den siste natt]]*
* 1933 – *[[Flyvere i natten]]*
* 1934 – *[[Så er vi kvitt]]*
* 1935 – *[[De ville Herries]]*
* 1936 – *[[Skjørtefeber]]*
* 1936 – *[[Den hemmelige klubb]]*
* 1937 – *[[Den farlige Mrs. Cheyney]]*
* 1937 – *[[Når mørket faller på]]*
* 1937 – *[[Elsk, lev og lær]]*
* 1938 – *[[De første hundre år]]*
* 1938 – *[[Nancys tre menn]]*
* 1938 – *[[Slag i slag]]*
* 1941 – *[[Sjalusi (film)|Sjalusi]]*
* 1941 – *[[Mr. Jordan kommer til jorden]]*
* 1941 – *[[Like barn leker best]]*
* 1941 – *[[Flirt eller allvor]]*
* 1945 – *[[Lynangrep]]*
* 1947 – *[[Med Byrd til Sydpolen]]*
* 1947 – *[[Kvinnen i sjøen]]* (også regi)
* 1947 – *[[Under festen i San Paeblo]]* (også regi)
* 1948 – *[[Junibruden]]*

## Referanser




## Eksterne lenker
*